laion/Wikipedia-Exotic huggingface dataset:
מ.ש.ק. ז'ילינה

מ.ש.ק. ז'ילינה (בסלובקית: MŠK Žilina) הוא מועדון כדורגל סלובקי מהעיר ז'ילינה שבצפון סלובקיה. הקבוצה משחקת ברציפות בליגת העל הסלובקית מעונת 1996/1997. הקבוצה הוקמה בשנת 1908 בשם ההונגרי "ז'ולנאי טשטג'יוקורלוק קרה" (בהונגרית:"Zsolnai testgyakorlók köre"). בין שתי מלחמות העולם הקבוצה זכתה פעמיים באליפות הליגה הצ'כוסלובקית בעונות 1928 ו-1929. הקבוצה שיחקה בליגה הצ'כוסלובקית הבכירה 31 שנה ומאז עצמאות סלובקיה בשנת 1993 הקבוצה זכתה בשש אליפויות הליגה הסלובקית בעונות 2001/2002, 2002/2003, 2003/2004, 2006/2007, 2009/2010 ו-2011/2012 וזכתה בגביע הסלובקי בעונת 2012. באמצע שנת 2003 הוגרלה ז'ילינה לשחק מול מכבי תל אביב בשלב השני של מוקדמות ליגת האלופות. ז'ילינה ניצחה את מכבי תל אביב בסיכום שני המשחקים ביניהן בתוצאה 1–2 ועלתה לשחק בשלב הבא מול צ'לסי, לה הפסידה 0–3 ו-0–2. בעונת 2012/2013 ז'ילינה שיחקה מול עירוני קריית שמונה במוקדמות ליגת האלופות, ניצחה בביתה 0–1 אך הפסידה לקריית שמונה 0–2 באצטדיונה של עירוני קריית שמונה 1–2 בסיכום שני המשחקים, והודחה מהטורניר. בעונת 2019/2020 ז'ילינה הודיעה על פשיטת רגל לאחר שלא הצליחה להגיע להסכמות עם השחקנים על קיצוץ בשכרם, בעקבות מגפת הקורונה. מדיה וקבצים בנושא מ.ש.ק. ז'ילינה בוויקישיתוף אתר האינטרנט הרשמי של מ.ש.ק. ז'ילינה (בסלובקית) מ.ש.ק. ז'ילינה, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
בתולית

בָּתוֹלִית (מיוונית: "באתוס", עמוק + "ליתוס", אבן) הוא מחדר פלוטוני גדול של סלע יסוד הנוצר ממאגמה שהתקררה באיטיות עמוק בתוך קרום כדור הארץ. בתוליתים מורכבים בעיקר מגרניט, הנוצר מהתקררות של מאגמה עתירת סיליקה. בתולית נוצר כאשר מחדרים רבים מתמזגים ויוצרים גוש גרניטי גדול, או כאשר המאגמה מתגבשת בתוך תא מאגמה. חדירה של מאגמה גרניטית לסלעי הקרום מתרחשת בבסיסם של רכסי הרים בשלבים האחרונים של האורוגנזה היוצרת אותם. בתולית הוא גוף החדירה הגדול ביותר, קוטרו מעשרות עד מאות ק"מ. בהגדרתו, בתולית מכסה שטח העולה על 100 קמ"ר. אף שלבתוליתים מראה הומוגני ואחיד, בפועל הם מבנים בעלי הרכב והיסטוריה מורכבים. בתולית עשוי להיות מורכב ממחדרים רבים שנוצרו במשך זמן רב ממאגמה שנבעה מהתכה חלקית של הקרום וזרמה כלפי מעלה. בתנועתם כנוזל בעל כושר ציפה מכונים המחדרים "דיאפירים פלוטוניים". דיאפירים אלה נוזליים וחמים מאוד, והם נוטים לעלות דרך הסלעים תוך כדי דחיפתם של אלה לצדדים והמסתם החלקית. המסה חלקית זו מותירה חלק מסלעי הסביבה כקסנוליתים – סלעים בודדים בין גושי המאגמה. במהלך העלייה מוחדרות לסלעי הסביבה שלוחות (אַפוֹפיזות) בצורת דייקים, סילים ואפילו לקוליתים. רוב הדיאפירים לא מגיעים אל פני השטח כהרי געש אלא מאטים, מתקררים ומתמצקים כ"פלוטונים" (השימוש במונח "פלוטון" נובע מהתייחסות לאל השאול הרומי פלוטו) בתת-הקרקע, בעומק של עד 30 קילומטרים. דוגמה למורכבות זו היא שרשרת הרי סיירה נבדה בקליפורניה שבארצות הברית, המורכבת ברובה מבתולית גרניטי הבנוי ממאות מחדרים פלוטוניים נפרדים. היווצרות בתולית זה – שחלקים ממנו נחשפים ביוסמיטי – החלה בטריאס ונמשכה יותר מ-120 מיליון שנים. התקררותה האיטית של המאגמה מאפשרת את היווצרותם של גבישים גדולים ונראים לעין – מכמה מילימטרים עד סנטימטרים אחדים. בתוליתים שכיחים ברכסי קימוט גדולים, והם נחשפים באמצעות סחיפה נרחבת, שחלה לאחר האורוגנזה. בתולית הנחשף לפני השטח נתון ללחצים שונים מאלה בהם היה נתון בעומק הקרום, ובמשך הזמן משתנה מבנה הגבישים שלהם ומתרחב מעט. שינוי זה מתבטא בהתכדדות ובבליה הבצלית האופיינית לגרניט – "התקלפות" של לוחות דקים הניתקים מן ההר, בדומה לקליפות בצל. תהליך זה מואץ כאשר מים חודרים לסדקים וקופאים בהם, והכוח המופעל מנתק את לוח הגרניט. התוצאה היא פני סלע מעוגלים ונקיים למדי. דוגמה מפורסמת לתוצאה של תהליך זה הוא הר האף דוֹם (Half Dome – חצי כיפה), המצוי בפארק הלאומי יוסמיטי. בתוליתים רבים הם עצומים בגודלם ומקבילים לאזורי הפחתה נוכחיים או עתיקים ולמקורות חום נוספים לאורך קילומטרים של קרום יבשתי. בתולית גדול מצוי בהרים של מערב קנדה. הוא משתרע לאורך של 1,800 קילומטרים ומגיע עד דרום-מזרח אלסקה. בתולית דומה הוא בתולית האנדים, המשתרע לאורך מערב אמריקה הדרומית ומורכב מיותר מ-800 גופי חדירה נפרדים. בתוליתים ידוע נוסף הוא המון בלאן בהרי האלפים. גם הר סיני בחצי האי סיני הוא בתולית, שחדר לסלעים המותמרים של השילד הערבו-נובי. גאולוגיה - מונחים עקיבא פלכסר, גיאולוגיה, יסודות ותהליכים, אקדמון, 1992, מסת"ב 965-350-026-0 עמנואל מזור, גיאולוגיה בפטיש ישראלי, האוניברסיטה הפתוחה, 1994, מסת"ב 965-06-0276-3 שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9 בתולית, באתר אנציקלופדיה בריטניקה (באנגלית) batholith Facts, information, pictures, Encyclopedia.com articles about batholith CVO Website - Laccoliths and Batholiths דיאפיר – מעין "פקק" נוזלי החודר לסלעי הסביבה שלמה שובאל, צפונות כדור הארץ, עמ' 288
האני דיז'ון

האני רדמונד (באנגלית: Honey Redmond; המכונה האני דיז'ון) היא די ג'יית, מפיקה מוזיקלית ומוזיקאית אלקטרונית אמריקאי. היא נולדה בשיקגו ובסיסה בעיר ניו יורק ובברלין. היא מופיעה במועדונים, ירידי אמנות, גלריות ואירועי אופנה בין-לאומיים. האני דיז'ון נולדה בשנות ה-70 וגדלה בצד הדרומי של שיקגו. היא תיארה את המצב ואמרה שהיא "גדלה למשפחה ממעמד הביניים, שאוהבת אפרו-אמריקאים", והייתה מאוד מוזיקלית. היא החלה לבלות במועדונים באמצע שנות העשרה שלה עם הסכמת הוריה כל עוד לימודיה לא נפגעו. בשנות ה-90 היא החלה להופיע כדי ג'יית. בסביבות שנת 2000 היא גם הפכה למפיקה מוזיקלית. בתקופתה בשיקגו היא הכירה והתחנכה על ידי די ג'יים ומפיקים מוזיקליים כמו דריק קרטר, מארק פארינה וגריינסקיירס. בסוף שנות ה-90, האני דיז'ון עברה לניו יורק, שם הכירו לה את מקסי רקורדס ודני טנגליה. לאחר שנחשפה לראשונה לטכנו בסצנת ההאוס של שיקגו, היא הופיעה במעגל המועדונים המחתרתי של ניו יורק והשתתפה בתצוגות אופנה. בשנת 2017 הוציאה דיז'ון את אלבום הבכורה שלה בשם, The Best of Both Worlds. דיז'ון שיתפה פעולה עם לואי ויטון ודיור במשך מספר שנים והייתה אחראית על המוזיקה בתצוגות האופנה של החברות הללו. דיז'ון תוארה כ" די ג'יית האוס פופולרית בעולם המוזיקה". על ידי הניו יורק טיימס ב-2013. בשנת 2020 השתתפה דיון ברמיקס הרשמי של "Free Woman" מאת ליידי גאגא. רדמונד היא טרנסג'נדרית. היא תומכת למען זכויות טרנסג'נדרים ומודעות כלפיהם, ודיברה מניסיונה כדי ג'יי טרנסית שחורה במוזיקת דאנס. 2013: Classic Through the Eyes Of: Honey Dijon 2017: The Best of Both Worlds "Free Woman" – ליידי גאגא "I Don't Search I Find" – מדונה "Break My Soul" – ביונסה האני דיז'ון, ברשת החברתית פייסבוק האני דיז'ון, ברשת החברתית אקס (טוויטר) האני דיז'ון, ברשת החברתית אינסטגרם האני דיז'ון, סרטונים בערוץ היוטיוב האני דיז'ון, באתר ספוטיפיי האני דיז'ון, באתר סאונדקלאוד (באנגלית) האני דיז'ון, באתר Last.fm (באנגלית) האני דיז'ון, באתר MusicBrainz (באנגלית) האני דיז'ון, באתר דיזר האני דיז'ון, באתר Discogs (באנגלית) האני דיז'ון, באתר Songkick (באנגלית) האני דיז'ון, באתר בנדקמפ האני דיז'ון, באתר טיידל (באנגלית) Meet Honey Dijon, the DJ Behind the Louis Vuitton x Supreme Soundtrack, Highsnobiety, ‏2017-09-13 (באנגלית) Hawgood, Alex (2013-02-07). "At the Vortex of Music and Fashion". The New York Times (באנגלית אמריקאית). ISSN 0362-4331. נבדק ב-2022-08-06. "Real Talk: Honey Dijon on What it Means to Be a DJ" Honey Dijon Interview: Clubs and fashion have always been lovers, Skiddle.com (באנגלית) "RA.657 Honey Dijon ⟋ RA Podcast" Honey Dijon: From Chicago to the World, daily.redbullmusicacademy.com (באנגלית) Condé Nast, Meet Honey Dijon, the House DJ With an Encyclopedic Knowledge of All Things High Fashion, Vogue, ‏2017-09-14 (באנגלית אמריקאית) "Fireside Chat Honey Dijon" Louis Vuitton Menswear F/W 2018 Original Soundtrack (באנגלית), נבדק ב-2022-08-06 Free Woman (Honey Dijon Realness Remix) - Single by Lady Gaga & Honey Dijon (באנגלית אמריקאית), 2020-08-28, נבדק ב-2022-08-06 https://twitter.com/ladygaga/status/1299377611907375104, Twitter
כרים דרמאנה

כרים דרמאנה (בצרפתית: Karim Dermane; נולד ב-26 בדצמבר 2003 בסוקודה שבטוגו) הוא כדורגלן טוגולזי המשחק בעמדת הקשר האחורי בקבוצת פיינורד מליגת העל ההולנדית ובנבחרת טוגו. דרמאנה גדל במחלקות הנוער של WAFA ושל פלאנט פוט טוגו. ב-1 בפברואר 2022 חתם על חוזה לארבע עונות וחצי בפיינורד מליגת העל ההולנדית. ב-11 במאי ערך את הופעת הבכורה שלו במועדון, בניצחון 0–1 על גו אהד איגלס במסגרת המחזור ה-33 בליגת העל ההולנדית לעונת 2021/2022. ב-24 במרץ 2022 ערך דרמאנה את הופעת הבכורה שלו בנבחרת טוגו, בניצחון 0–3 על נבחרת סיירה לאון במשחק ידידות. כרים דרמאנה, באתר Transfermarkt כרים דרמאנה, באתר Soccerway כרים דרמאנה, באתר National Football Teams כרים דרמאנה, באתר FootballDatabase.eu ‘Feyenoord is going for midfielder Dermane’ באתר archysport, ‏ 22 בדצמבר 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כרים דרמאנה".
קנזינגטון (פירושונים)

האם התכוונתם ל... קנזינגטון – שכונה במערב לונדון. גני קנזינגטון – מהגדולים בפארקים של לונדון, אנגליה, השוכן להייד פארק. ארמון קנזינגטון – שוכן בפארק קנזינטון בלונדון; התגוררה בו הנסיכה דיאנה וכעת הוא משמש כמוזיאון. הרובע המלכותי קנזינגטון וצ'לסי – אחד מרובעי לונדון. רובע המטרופוליני של קנזינגטון – רובע שהיה בעבר במרכז לונדון כיום חלק מהרובע המלכותי קנזינגטון וצ'לסי. קנזינגטון (ניו סאות' ויילס) – פרוור בסידני, ניו סאות' ויילס. קנזינגטון (ניו יורק) – שכונה בברוקלין
רפאל אונידיקה

רפאל אונידיקה אנוודיקה (באנגלית: Raphael Onyedika Nwadike; נולד ב-19 באפריל 2001 בניגריה) הוא כדורגלן ניגרי המשחק בעמדת הקשר האחורי בקבוצת קלאב ברוז' מליגת העל הבלגית ובנבחרת ניגריה. אונידיקה גדל במחלקות הנוער של אבדיי ומיטיולן. בעונת 2020/2021 הושאל לפרדריסיה מליגת המשנה הדנית, במדיה ערך 28 הופעות ליגה והבקיע שלושה שערים. ב-16 ביולי 2021 הוא ערך את הופעת הבכורה שלו בקבוצה הבוגרת של מיטיולן, בהפסד 2-1 לאודנסה בולקלוב במסגרת המחזור הראשון בליגת העל הדנית לעונת 2021/2022. ב-31 באוקטובר הבקיע את שערי הבכורה שלו במועדון, צמד שערים בניצחון 3-1 על ראנס במסגרת המחזור ה-14 בליגה. בסך הכל ערך אונידיקה 31 הופעות ליגה בעונת 2021/2022, והבקיע שני שערים. בעונה זו זכה עם המועדון בגביע הדני. ב-27 בספטמבר 2022 ערך אונידיקה את הופעת הבכורה שלו בנבחרת ניגריה, בהפסד 2-1 לנבחרת אלג'יריה במשחק ידידות. נכלל בסגל נבחרת ניגריה לטורניר גביע אפריקה לאומות 2023. מיטיולן הגביע הדני (1): 2021/2022 קלאב ברוז' אליפות: 2023/2024 מדיה וקבצים בנושא רפאל אונידיקה בוויקישיתוף רפאל אונידיקה, ברשת החברתית אינסטגרם רפאל אונידיקה, באתר Transfermarkt רפאל אונידיקה, באתר Soccerway רפאל אונידיקה, באתר National Football Teams רפאל אונידיקה, באתר FootballDatabase.eu Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
קארן פוקהארה

קארן פוקהארה (באנגלית: Karen Fukuhara; נולדה ב-10 בפברואר 1992) היא שחקנית אמריקאית, הידועה בעיקר בשל תפקידיה כקטאנה בסרט גיבורי על "יחידת המתאבדים" משנת 2016 וכקימיקו בסדרת המקור "הבנים" של פריים וידאו. פוקהארה ידועה גם בזכות גילום דמותו של גלימר מהסדרה של נטפליקס "שי-רה ונסיכות הכוח" וקיפו ב"קיפו ויצורי הפלא". פוקוהארה נולדה להורים יפנים בלוס אנג'לס. שפתה הראשונה הייתה יפנית, והיא למדה בבית ספר לשפה היפנית בשבתות במשך 11 שנים. יש לה אח צעיר. פוקוהארה החלה להתאמן בקראטה בחטיבת הביניים, והפכה לחגורה עם פסים חומים לפני שעזבה לקולג'. פוקוהארה למדה באוניברסיטת קליפורניה בלוס אנג'לס (UCLA) בזמן שעבדה ככתבת בתוכנית ספורט ב-NHK ביפן. היא הייתה חברה בקבוצת הא-קאפלה Medleys, שבוגריה כוללים את השחקנית קלי מארי טראן. פוקוהארה סיימה את לימודיו באוניברסיטת קליפורניה בלוס אנג'לס בשנת 2014 עם תואר ראשון בסוציולוגיה ותואר משני בתיאטרון. פוקוהארה החלה את דרכה בתעשיית הבידור בחטיבת הביניים כאשר לוהקה כמנחה עבור "Movie Surfers", תוכנית חדשות בידור קצרה בערוץ דיסני. לפני הופעת הבכורה שלה במשחק, פוקוהארה עבדה במגוון עבודות חלקיות, כולל כמתרגמת, עורכת כתוביות ומלצרית במסעדת סושי בנושא רגאיי. בשנת 2016, סרטה של פוקוהארה הופיע לראשונה כקטאנה בסרט גיבורי העל של DC קומיקס "יחידת המתאבדים", שיצא באוגוסט 2016. למרות שהיה לה ניסיון קודם באמנויות לחימה, פוקוהארה התאמנה במשך כחודשיים במהלך קדם ההפקה כדי ללמוד כיצד להניף חרב בצורה נכונה. בשנת 2019 הופיעה פוקוהארה בסרט "Stray" (לצד כריסטין וודס, מייאבי ורוס פרטרידג'). פוקוהארה דיבבה את הדמויות מלכת הביוב ואלכסיס בסדרה "קרייג של הנחל" של Cartoon Network. ב-2018 דיבבה את גלימר ב"שי-רה ונסיכות הכוח", אתחול מחדש של סדרת הטלוויזיה המונפשת משנת 1985. בשנת 2019, היא החלה לככב בתור קימיקו בסדרת פריים וידאו "הבנים", המבוססת על ספר הקומיקס באותו שם. ב-2020 היא דיבבה את הדמות הראשית קיפו בסדרה "קיפו ויצורי הפלא". מבוססת על קומדיית רשת קצרת מועד בשם "Kipo". מדיה וקבצים בנושא קארן פוקהארה בוויקישיתוף קארן פוקהארה, ברשת החברתית פייסבוק קארן פוקהארה, ברשת החברתית אקס (טוויטר) קארן פוקהארה, ברשת החברתית אינסטגרם קארן פוקהארה, במסד הנתונים הקולנועיים IMDb (באנגלית) קארן פוקהארה, באתר "אידיבי", מאגר הידע העברי לקולנוע ישראלי ועולמי קארן פוקהארה, באתר AllMovie (באנגלית) קארן פוקהארה, באתר Rotten Tomatoes (באנגלית) קארן פוקהארה, באתר Metacritic (באנגלית) קארן פוקהארה, במסד הנתונים הקולנועיים KinoPoisk (ברוסית) קארן פוקהארה, באתר אפל מיוזיק (באנגלית) קארן פוקהארה, באתר ספוטיפיי קארן פוקהארה, באתר Last.fm (באנגלית) קארן פוקהארה, באתר MusicBrainz (באנגלית) קארן פוקהארה, באתר דיזר קארן פוקהארה, באתר Yandex.Music (ברוסית) קארן פוקהארה, באתר Genius קארן פוקהארה, באתר אמזון מיוזיק
פיודור סולנצב

פיודור סולנצב (ברוסית: Фёдор Со́лнцев;‏ 26 באפריל 1801 – 15 במרץ 1892) היה היסטוריון של ציור רוסי. יצירות האמנות שלו היו תרומה מרכזית בשימור התרבות הרוסית של ימי הביניים, שהייתה נושא נפוץ בציוריו. הוא היה המעצב הראשי של ארמון הקרמלין הגדול במוסקבה. פיודור סולנצב נולד בכפר ליד ריבינסק במחוז ירוסלב. הוריו היו צמיתים של הרוזן איבן מוסין-פושקין. אביו, גריגורי סולנצב, עבד כקופאי בקופות של התיאטראות הקיסריים בסנט פטרסבורג ונסע לכפר לעיתים רחוקות מאוד. עוד אמו, אליזבטה סולנצבה חיה כל חייה בכפר. פדור בילה את חייו המוקדמים עם אמו ואחיו. לאחר שגילה את יכולתו האמנותית, שחרר אדונו את משפחת סולנצב, מה שאפשר לפדור להיכנס לאקדמיה הקיסרית לאמנויות בסנט פטרסבורג ב-1815 והפך לתלמידם של אלכסיי יגורוב וסטפן שצ'וקין. מאוחר יותר, אחיו הצעיר יגור סולנצב, סיים גם הוא את לימודיו באקדמיה הקיסרית לאמנות והפך לצייר. פיודור סיים את לימודיו באקדמיה בשנת 1824 וקיבל "מדליית זהב קטנה" על ציורו "משפחת איכרים". בשנת 1827 הוא קיבל את "מדליית הזהב הגדולה" מהאקדמיה על ציורו ״עיבוד לקיסר״.בשנת 1836 הוא הפך לחבר באקדמיה הקיסרית לאמנויות. בשנת 1876 מונה סולנצב לפרופסור של האקדמיה. עבודתו של פיודור סולנצב נתמכה על ידי נשיא האקדמיה האימפריאלית לאמנויות אלכסיי אולינין והקיסר ניקולאי הראשון. הקיסר הזמין את סולנצב לעצב נשף קיסרי וליפות את דירותיו הפרטיות בקרמלין. במהלך חייו עבד סולנצב על שיקום מבנים רבים בקרמלין במוסקבה, כולל ארמון הקרמלין הגדול ונשקיית הקרמלין. הוא צייר את קתדרלת ישו המושיע וכנסיות אחרות במוסקבה. אולנין הזמין את סולנצב לתעד חפצים ארכאולוגיים והיסטוריים של המדינה הרוסית. סולנצב החל לעבוד על כך בשנת 1830. הוא הכין יותר מ-3000 רישומים מפורטים ביותר של חפצים שונים, כולל תיעוד של כל העושר של הקרמלין. שבע מאות מהרישומים הללו הופיעו כפרסום של שישה כרכים שכותרתם "עתיקות המדינה הרוסית". האנציקלופדיה פורסמה לאחר מותו של אולנין תוך שימוש בכספים שסיפק ניקולאי הראשון.  סולנצב נפטר ב-3 במרץ 1892 ונקבר בבית הקברות וולקובו בסנט פטרסבורג. מדיה וקבצים בנושא פיודור סולנצב בוויקישיתוף Художник-археолог Федор Солнцев в сотрудничестве со Святейшим Синодом, portal-slovo.ru Russian Life, Rich Frontier Publishing Company, 2007. (באנגלית) Музеи Московского Кремля: КАЛЕНДАРЬ СОБЫТИЙ, www.kreml.ru "Fedor Solncev" Русские художники. Солнцев Федор Григорьевич., www.artsait.ru Goodbody, Bridget L. (2007-03-09). "An Image Consultant to a Spinmeister Czar". The New York Times (באנגלית אמריקאית). ISSN 0362-4331. נבדק ב-2022-08-06. Wendy R. Salmond, Russia Imagined, 1825-1925: The Art and Impact of Fedor Solntsev : March 2, 2007-June 16, 2007, The New York Public Library, Humanities and Social Sciences Library, Sue and Edgar Wachenheim III Gallery, New York Public Library, 2007. (באנגלית)
התחרות הבין-לאומית במתמטיקה לתלמידי אוניברסיטאות

התחרות הבין-לאומית במתמטיקה לתלמידי אוניברסיטאות (International Mathematics Competition - IMC) היא תחרות שנתית בין-לאומית במתמטיקה המיעדת לתלמידי אוניברסיטאות ב-4 שנות לימודיהם הראשונות עד גיל 23. התחרות מתקיימת בקיץ, באירופה, ופתוחה לתלמידים מכל העולם. התחרות מתקיימת מאז 1994. ב - 2021 השתתפו בתחרות 589 תלמידים מ-113 נבחרות שונות. התחרות היא אישית, אך רוב התלמידים מתחרים כחלק מנבחרת. ככלל הנבחרות הן אוניברסיטאיות אך לא כולן. לעיתים אותה אוניברסיטה שולחת מספר נבחרות. בנוסף לדירוג התלמידים, מתפרסם גם דירוג הנבחרות השונות. אירוע התחרות כולו נערך כשבוע, אך רק יומיים מוקדשים לתחרות עצמה, כאשר לפניהם ואחריהם יש פעילויות נוספות הקשורות לתחרות. בכל אחד מימי התחרות התלמידים מתמודדים במשך 5 שעות עם מספר בעיות קשות המניחות ידע של תואר ראשון במתמטיקה (בעיקר של קורסי שנה א'). מספר הבעיות משתנה משנה לשנה ונכון לשנת - 2022 הוא 4 בעיות בכל יום תחרות. הניקוד המרבי על כל בעיה הוא 10 נקודות. לאחר התחרות מתפרסם דירוג המשתתפים לפי מספר הנקודות שהם צברו בשני הימים. אם מספר תלמידים מקבלים אותו מספר נקודות הם מדורגים באותו מקום. התלמידים מקבלים את הפרסים הבאים: פרס ראשון גדול - מוענק לתלמידים בודדים המובילים בדירוג עם הפרשים קטנים זה מזה. לעיתים נדירות מוענק גם פרס נוסף - פרס ראשון גדול גדול, לתלמיד (או התלמידים) המוביל בדירוג עם הפרש ניכר מהאחרים. פרס ראשון - מוענק לכחמישית עד רבע מהתלמידים המובילם בדירוג. פרס שני - מוענק לכחמישית עד רבע מהתלמידים הבאים אחריהם בדירוג. פרס שלישי - מוענק לכחמישית עד רבע מהתלמידים הבאים אחריהם בדירוג. ציון לשבח - מוענק לכחמישית עד רבע מהתלמידים הבאים אחריהם בדירוג. שיעורי הזוכים בכל פרס משתנים משנה לשנה. ניקודי הסף לפרסים השונים נקבעים לרוב על פי פערי נקודות, או בציונים עגולים. הניקוד של כל משלחת הוא הסכום של הניקוד של שלושת המשתתפים הטובים במשלחת וממוצע הניקוד של כל חברי המשלחת. כך, למרות שאין הגבלה על גודל המשלחת, הוספת תלמידים עלולה לפגוע בביצועי הנבחרת. הנבחרות מדורגות בהתאם לניקוד שלהם. ישראל משתתפת בתחרות מאז 2008. עד 2020 ישראל שלחה נבחרת לאומית אחת במקום נבחרות אונברסיטאיות. את פעילות הנבחרת בתקופה זו ריכז האיגוד הישראלי למתמטיקה כאשר את הנבחרת הובילו לב רדזיוילובסקי ודן כרמון. ב-2012 בעקבות תקלה, נרשמה נבחרת אוניברסיטת תל אביב במקום הנבחרת הלאומית, ותלמידים ישראלים נוספים שהשתתפו מטעם אוניברסיטאות אחרות נחשבו כחסרי נבחרת. ב-2021 ישראל שלחה נבחרת לאומית, ובנוסף לה גם הטכניון שלח נבחרת. נבחרת ישראל תמיד דורגה בשישיה הראשונה, ומאז 2016 תמיד בשני המקומות הראשונים. בשנים 2014, 2017, 2019 ו - 2020 נבחרת ישראל דורגה ראשונה. ב - 2022 ישראל החלה לשלוח נבחרות נפרדות מטעם האוניברסיטאות השונות. בשנה זאת דורגה נבחרת אוניברסיטת ת"א ראשונה, נבחרת מכון ויצמן דורגה שישית, נבחרת אוניברסיטת בר-אילן דורגה במקום ה-23, ונבחרת הטכניון דורגה במקום ה-27. מאז 2015 תומכים פיינל וסטארקוויר במשלחות הישראליות. אולימפיאדת המתמטיקה הבין-לאומית נבחרת ישראל במתמטיקה האיגוד הישראלי למתמטיקה אתר האינטרנט הרשמי של התחרות הבין-לאומית במתמטיקה לתלמידי אוניברסיטאות
אנדי בר

גארלנד הייל "אנדי" בר הרביעי (באנגלית: Garland Hale "Andy" Barr IV; נולד ב-24 ביולי 1973) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של קהיליית קנטקי, מאז 2013. בר, חבר המפלגה הרפובליקנית, היה טרם היבחרו לקונגרס בכיר בממשלו של מושל קנטקי ארני פלטשר. בר נולד בלקסינגטון שבקנטקי, בנם של גרלנד הייל בר השלישי והדונה ר. פולקנר בר. משפחת בר מיושבת בלקסינגטון מזה דורות, ורחוב בר בעיר זו נקרא ע"ש אחד מאבותיו הקדמונים של בר. אביו ייסד שתי חברות בלקסינגטון – האחת בתחום ראיית חשבון והשנייה בתחום הרפואה, בעוד אמו אמו הייתה דיאקון בדיוקסיה האפיסקופלית בלקסינגטון. בר השלים ב-1992 את לימודיו התיכוניים בבית הספר התיכון ע"ש הנרי קליי השוכן בעיר הולדתו. הוא למד באוניברסיטת וירג'יניה, שם, כתורם לכתב העת השמרני של הקמפוס "The Virginia Advocate", מתח ביקורת רבה על נשיא ארצות הברית ביל קלינטון על כך שהתחמק לכאורה מגיוס לצבא ארצות הברית. בעת לימודיו הגבוהים התמחה אצל הסנאטור מיץ' מקונל, במשרדי הוועדה הרפובליקנית הלאומית וב"קרן המורשת". בשנת 1996 סיים בכבוד רב את לימודיו באוניברסיטת וירג'יניה עם תואר ראשון בממשל ובפילוסופיה. בשנים 1996–1998 עבד כעוזר פרלמנטרי עבור חבר הקונגרס ג'ים טאלנט ממיזורי, סייע לו בשירותו של טאלנא בכוח המשימה לרפורמה בבריאות של יושב ראש בית הנבחרים של ארצות הברית. בשנת 2001 קיבל בר תואר שני במשפטים מבית הספר למשפט של אוניברסיטת קנטקי, שם נבחר לנשיא האגודה הפדרליסטית. עם תחילת עיסוקו בעריכת דין, הצטרף בר למדור עורכי הדין הצעירים של איגוד המשפטנים במחוז פאייט, שם הקים את "מועדון הצדקה לקסינגטון", מלכ"ר של צעירים המגייסים כסף למטרות צדקה. כעבור זמן מה הצטרף לצוותו של התובע הכללי של קנטקי לשעבר סטיב בישיר, שדחק בו להצטרף לחיים הפוליטיים בקנטקי. בשנת 2003 חבר בר למטה הבחירות של המועמד הרפובליקני לתפקיד מושל קנטקי ארני פלטשר, וטיפל בהאשמות כי עמיתו למירוץ של פלטשר, האנטר בייטס, לא עמד בדרישות החוק לזכאות לתפקיד סגן המושל. שופט פסק נגד עמדתו של בייטס, והאחרון נאלץ לוותר על המועמדות. לאחר שפלטשר ניצח בבחירות, נבחר בר לצוות המעבר הממשלתי בקבינט הגנת הציבור והרגולציה. בהמשך מונה ליועץ כללי במשרד הפיתוח המקומי של המושל. חיש מהר התברג בר בין מקורביו של המושל פלטשר ומילא בממשלו שורה של תפקידים, בהם סגן היועץ המשפטי של משרד המושל. כאשר הפסיד ב-2007, הספיק פלטשר למנות את בר למועצת הסניגוריה הציבורית של קנטקי. ב-10 בנובמבר 2009 היה בר למתמודד הרפובליקני הראשון שהכריז על מועמדותו לבית הנבחרים של ארצות הברית במחוז הקונגרס השישי של קנטקי, וקרא תיגר על נציג המחוז המכהן בן צ'נדלר (אנ'). ביום הבחירות בנובמבר 2010 היה המירוץ בין השניים כה צמוד עד שרק לאחר מכן ימים אחדים נקבע כי צ'נדלר גבר במאומה על בר, שהודה בהפסדו. לעומת זאת, כעבור שנתיים, בבחירות 2012 – ניצח בר את צ'נדלר בסיבוב חוזר משגרף 50.6% מקולות הבוחרים. הוא הושבע לתפקידו ב-3 בינואר 2013. פברואר 2019 ביקר בגוש עציון יחד חבר בית הנבחרים אנדי האריס נציג מרילנד בבית הנבחרים. מדיה וקבצים בנושא אנדי בר בוויקישיתוף אתר האינטרנט הרשמי של אנדי בר בבית הנבחרים האמריקאי (באנגלית) אנדי בר, ברשת החברתית פייסבוק אנדי בר, ברשת החברתית אקס (טוויטר) אנדי בר, ברשת החברתית אינסטגרם אנדי בר, סרטונים בערוץ היוטיוב אנדי בר, באתר המדריך הביוגרפי של הקונגרס של ארצות הברית (באנגלית) אלכס איזנסטאדט, Barr concedes to Chandler, באתר פוליטיקו, 11 בדצמבר 2010 (באנגלית) Republican Andy Barr defeats Democratic U.S. Rep. Ben Chandler, באתר WDRB‏, 6 בנובמבר 2012 (באנגלית)
Get Out My Head

"Get Out My Head" הוא סינגל של הדי ג'יי והמפיק המוזיקלי האירי, שיין קוד (אנ'). השיר, שנכתב והופק על ידי שיין קוד, כולל שירה ללא קרדיט של סלואה. השיר יצא, על ידי חברת התקליטים פולידור רקורדס, ב-25 במאי 2020. השיר הגיע, בשיאו, למקום החמישי במצעד הסינגלים האירי. גרסת רמיקס בהשתתפות הראפרים הבריטים Swarmz ו-S1mba יצאה ב-5 בפברואר 2021. גרסת רמיקס של הדי ג'יי האמריקאי טוד טרי יצא ב-18 בפברואר 2021. נכון לאוגוסט 2022, השיר הושמע למעלה מ-8 מיליון פעמים ביוטיוב, ולמעלה מ-99 מיליון פעמים בספוטיפיי. מידע על הסינגל "Get Out My Head" באתר מיוזיק בריינז מידע על היצירה "Get Out My Head" באתר Discogs מילות השיר "Get Out My Head" באתר Genius סרטון השיר "Get Out My Head" באתר יוטיוב מידע על השיר "Get Out My Head" באתר ספוטיפיי "SOLAH Facebook Story". Facebook. ארכיון מ-2022-10-15. נבדק ב-30 בדצמבר 2020. {{cite web}}: (עזרה) "SOLAH - Nice to see this blowing up! Moi! #singer #getoutmyhead | Facebook". www.facebook.com (באנגלית). ארכיון מ-2022-10-15. נבדק ב-2021-11-10. "Get Out My Head – Single by Shane Codd". Apple Music. ארכיון מ-2022-03-25. נבדק ב-23 בנובמבר 2020. {{cite web}}: (עזרה) "First Look: Little Mix lead this week's race to Number 1 with Sweet Melody". www.officialcharts.com (באנגלית). ארכיון מ-2021-01-08. נבדק ב-2021-01-07. "Swarmz & S1mba remix Shane Codd hit 'Get Out My Head'". IhouseU (באנגלית בריטית). 2021-02-14. ארכיון מ-2022-10-15. נבדק ב-2021-07-13. Gelevski, Alex (2021-02-25). "Todd Terry drops bumping remix of Shane Codd hit 'Get Out My Head'". Rave Jungle (באנגלית אמריקאית). ארכיון מ-2021-07-13. נבדק ב-2021-07-13. Shane Codd - Get Out My Head (Official Video), ארכיון מ-2022-09-21, נבדק ב-2022-08-06 Get Out My Head, 2020-05-25, ארכיון מ-2022-08-06, נבדק ב-2022-08-06 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Get Out My Head".
תא אניצ'קוב

תא אניצ'קוב הוא תא מקרופאגי הנמצא בתוך גופיף אשוף, קשריר ברקמת הלב המופיע בקדחת שיגרונית, ונקשר במחלת לב שיגרונית. תאים אלה נקראים על שם הפתולוג הרוסי ניקולאי אניצ'קוב. תאי אניצ'קוב נקראים גם תאי זחל, שכן יש להם ציטופלזמה רבה וגרעין עגול-סגלגל שבו כרומטין דחוס בכיוון מרכז הגרעין בצורת סרט גלי המזכיר זחל. תאי אניצ'קוב גדולים לעיתים מתמזגים לכדי תאי ענק מרובי גרעינים על שם אשוף. תאי אפיתל קשקשי עם שינויים בגרעין הדומים לשל תאי אניצ'קוב נצפו גם בגלע רירית חוזר, אנמיה מחוסר ברזל, ילדים המקבלים כימותרפיה, וכן אצל אנשים בריאים. מדיה וקבצים בנושא תא אניצ'קוב בוויקישיתוף Mitchell Richard N.,Connolly Andrew J., Chapter 12 - The Heart, Robbins & Cotran Pathologic Basis of Disease (Tenth Edition), edited by Kumar Vinay, Abbas Abul K. Aster Jon C, 2021, Pages 527-582, ISBN 978-0-323-53113-9